Aegisub

Aegisub (  ) () adalah perisian sumber terbuka percuma rentas pelantar bagi menyunting sari kata. Diguna secara meluas dalam kalangan para penyari kata peminat (fansubber) sehingga kini, secara ringkasnya mereka membuat atau menterjemahkan sari kata secara tidak rasmi. Aegisub juga digunakan secara profesional oleh syarikat seperti Crunchyroll , Muse Malaysia, Bilibili. Ini kerana ada di antara mereka yang berasal sebagai penyari kata peminat berpengalaman yang kemudiannya ingin mencari mata pencarian. Aegisub merupakan penerus kepada SubStation Alpha (.ssa) dan Sabbu.

Aegisub telah direka untuk menentukan masa, gaya sari kata dan juga pembuatan karaoke. Format sari kata rasmi yang digunakan Aegisub adalah teks Advanced SubStation Alpha (.ass), yang menyokong penentuan kedudukan dan penggayaan sari kata yang rumit. Program ini juga menyokong format umum lain seperti SubRip. Ciri-ciri ini termasuk sokongan untuk menentukan masa untuk audio dan video, dan dapat digunakan untuk banyak ikatan pemprosesan video seperti FFmpeg dan Avisynth. Ia juga dapat diperluas dengan bahasa skrip Lua dan MoonScript. 

Aegisub digunakan penyari kata untuk:

 Menterjemah
 Menentu masa paparan sari kata
 Menyunting
 Mengatur huruf
 Memeriksa kualiti
 Memasa dan memberi kesan karaoke

Walaupun begitu, ada di antara kumpulan yang menggunakan alat atau perisian yang berbeza untuk beberapa langkah tersebut, seperti Adobe After Effect, blender dan Mocha Pro untuk mengatur huruf, penyunting teks seperti Notepad++, VSCode untuk terjemahan, Pyonfx untuk Python3 bagi atur huruf dan kesan karaoke rumit.

 Lihat juga 

 Perbandingan penyunting sari kata
 Senarai perisian televisyen percuma


 Nota 

 "Peluang Pekerjaan Crunchyroll". Crunchyroll. Diambil pada 3 Februari 2020.
 Orsini, Lauren. "Bagaimana Peminat Amerika Mencetak Rompak Animasi Jepun Menjadi Kerjaya". Forbes. Diambil pada 14 Disember 2018.
 "Automasi". Panduan Pengguna Aegisub 3.2. yang telah di arkib dari yang asli pada 16 June 2014. Diambil pada 6 November 2018.

 Pautan luaran 


 Aegisub wiki di Fansubbers.org
 Saluran IRC Aegisub di Rizon.net
Kategori:Perisian menterjemah
Kategori:Lua (bahasa pengaturcaraan)
Kategori:Sari kata
Kategori:Fansub